**ДО**

**Г-Н ИВАН ИВАНОВ**

**КМЕТ НА ОБЩИНА СЕВЛИЕВО**

**КОПИЕ ДО**

**Г-ЖА ЕМИЛИЯ ДИМИТРОВА-ДАНКОВА**

**e-mail: sevlievo\_online@abv.bg**

**ОТНОСНО:** Получен сигнал във връзка с изпълнението на договор за предоставяне на безвъзмездна финансова помощ № BG16RFOP001-2.003-0065-C01 „Въвеждане на мерки за енергийна ефективност в многофамилни жилищни сгради в гр. Севлиево на адрес: ж.к. „Митко Палаузов“ бл. 5, ул. „Стефан Пешев № 18 и ул. „Ален Мак“ № 4“ по Оперативна програма „Региони в растеж“ 2014-2020 г.

**УВАЖАЕМИ ГОСПОДИН ИВАНОВ,**

В Министерството на регионалното развитие и благоустройството е получен сигнал от г-жа Емилия Димитрова-Данкова относно изпълнението на мерки за осигуряване на достъпна среда на населението за обект МЖС, находящ се в гр. Севлиево, ж.к. „Митко Палаузов“ бл.5 по договор за предоставяне на безвъзмездна финансова помощ № BG16RFOP001-2.003-0065-C01, проект „Въвеждане на мерки за енергийна ефективност в многофамилни жилищни сгради в гр. Севлиево на адрес: ж.к. „Митко Палаузов“ бл. 5, ул. „Стефан Пешев № 18 и ул. „Ален Мак“ № 4“.

В сигнала са изложени твърдения за това, че за обект, находящ се в гр. Севлиево, ж.к. „Митко Палаузов“ бл. 5 за три от входовете е изградена рампа за инвалиди (вход „Б“, „В“ и „Г“), но за два от тях такава липсва (вход „А“ и „Д“). Същевременно във вход „А“ живее човек, който се придвижва само с инвалидна количка.

След проверка на техническия проект за вход „А“ и вход „Д“ е установено, че не е заложено изграждане на рампи, тъй като е описано, че са на ниво терен, но в получения сигнал г-жа Емилия Димитрова-Данкова твърди, че при проверка на място от нейна страна, вход „А“ и „Д“ не са на ниво терен и достъпът е невъзможен без да се подпомогне с рампа.

Към сигнала е приложен снимков материал на един от входовете, към който е изградена рампа и снимков материал на вход „А“, от който ясно се вижда, че входът не е на ниво терен.

Във връзка с гореизложеното, моля да извършите проверка относно фактите, описани в настоящето писмо, като в срок от 5 работни дни от получаване на писмото да изразите становище и да предоставите чрез кореспонденция в ИСУН 2020 информация и доказателства за предприетите мерки.

Проектирането, изпълнението и поддържането на строежите в съответствие изискванията за достъпност и безопасност при експлоатация е основно изискване към строежите съгласно приложение І на Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (ОВ, L 88/5 от 4 април 2011 г.) и чл. 169, ал. 1, т. 4 от Закона за устройство на територията. Обръщаме Ви внимание, че УО на ОПРР следи стриктно за спазване на българското и европейското законодателство и при установени нарушения УО на ОПРР може да наложи финансова корекция на средствата като безвъзмездна финансова помощ по проекта, съгласно Наредбата за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове.

**ПРИЛОЖЕНИЕ**: Сигнал № 99-00-6-302/11.05.2022 г.

**ГРОЗДАН КАРАДЖОВ**

**ЗАМЕСТНИК МИНИСТЪР-ПРЕДСЕДАТЕЛ И МИНИСТЪР**

***Формат на електронен подпис: .p7s***